# O le Faavae o Agavaa o Tagata Faigaluega a le NDIS

## The NDIS Workforce Capability Framework Samoan | Gagana Samoa

Faavae o Agavaa o Tagata Faigaluega NDIS (o le Faavae) e faamatala ai uiga, tomai ma le iloa e fatalitalia mo tagata faigaluega uma o loo faatupe i lalo o le NDIS. E tuuina mai ai faata'itaiga manino ma amio e faaalia mai ai le agavaa o le tagata faigaluega ma faatuina ai le gagana faasoa 'i foliga vaaia o le lelei'. O le Faavae e lagolago e meafaigaluega ma ta'iala e fesoasoani mo pisinisi, tagata faigaluega ma sui auai i le fuafuaina ma le puleaina o tagata faigaluega, faafaigaluegaina o tagata ma avanoa faigaluega i le vaega.

O le a se faamoemoe

O le Faavae e faailoa atu ai agavaa ma le iloa o tagata faigaluega i tulaga uma e tatau ona iai e lagolago ai sui auai o le NDIS.

E te filifilia le tulaga o le galuega e te mana'o e te iloa ma soo se lagolago faapitoa pe patino, mo se faata'ita'iga o le tali atu i le aganuu, faatinoina e puleaina o taimi o taumafataga, poo le faatinoina o le lagolago. Filifili mai le tolu o agavaa lautele o tagata faigaluega (lautele, maualuga atu, lagolago), poo ta'ita'i sinia poo pule i le pito i luma e vaaia agavaa autū. O le a e maua faailoilo i amio i se lisi mo agavaa ta'itasi ma le iloa tāua mo agavaa tuufaatasi.

*Agavaa faata'ita'i - Lagolago i a'u aiā tatau*

Faata'ita'iga o faailoilo tau amio:

* Fesili mai mo se faatagana a'o le'i e ulufale mai i lo'u fale pe pa'i mai ia a'u. Ia aloaia la'u tali atu ma manatua o oe o se mālō pe a e i totonu o lo'u fale poo lo'u nu'u.
* Ia aloaia la'u aiā tatau faalilolilo. Fesili mo la'u faatagana a'o le'i aoina, faaaogaina pe faailoaina faamatalaga e faatatau ia a'u.

Faata'ita'iga o le Faavae:

**Sui auai:** O Vinay e fiafia i lana teine faigaluega o Amy ma e na te lagona e lelei le la fesoota'iga, ae peita'i ua ia lagona e iai nisi vaega e le o aloaia ai lona tulaga faalilolilo. Ua fia malamalama pe faapefea ona ia faailoa atu lea tulaga ia Amy ma le gagana e sili ona fetaui ona ia faaaogaina. E faaaogaina e Vinay le **[Faavae o Agavaa o Tagata Faigaluega](https://workforcecapability.ndiscommission.gov.au/framework)** e maua ai agavaa e tatau ona faaaoga e lana tagata faigaluega. Na ia maua le sini ‘O le ta faiā’ ma le ‘lagolago i a'u aiā tatau’ ma faitau le ‘Fesili mai mo se faatagana a'o le'i ulufale mai i lo'u fale pe pa'i mai ia a'u.; Ia amana’ia la'u tali atu ma manatua o oe o se mālō pe a e i totonu o lo'u fale poo lo'u nu'u.’

Na filifli Vinay e talanoa i lana fai auaunaga ma faasoa ai le Faavae e faailoa ai e na te mana'o ia Amy poo se isi lava tagata faigaluega e fesili a'o le'i ulufale i lona potu poo le faletaele. Fai mai Vinay o ia e fiafia tele i le auala e fesoota'i atu ai Amy ia ia ma e lelei lana faigaluega i isi vaega uma, ae pau lona mana’o ia manatua e Amy le tāua o lona tulaga faalilolilo.

**Fai auaunaga:** O loo naunau le Local Supports Inc. e faaleleia le agava’a o a latou tagata faigaluega, ma faamautinoa e malamalama a latou tagata faigaluega i mea o faamoemoe iai mai ia latou. E latou te talanoa i le latou aufaigaluega e faatatau i agavaa mo galuega eseese: lagolago lautele, lagolago sili atu, lagolago masani, vaavaaiga ma le puleaina o le laina i luma, pulega sinia ma le ta'ita'i. E latou te talanoa ma kulupu ta'itasi e faatatau pe faapefea ona apalai agavaa i a latou galuega ma faamamafa le tāua o nisi o agavaa faaopopo, e pei o le tali atu i lou faasinomaga tau aganuu o se vaega o loo naunau e faaleleia. O supavaisa e faaaogaina agavaa e lagolago ai i latou pe a talanoa ma tagata faigaluega e latou te lagolagoina e faatatau i o latou tiute ma faatalanoa le lagolago e latou te mana'omia e ausia ai.

O loo faaaogaina fo'i e le Local Supports ia le **[Position Description Tool](https://workforcecapability.ndiscommission.gov.au/tools-and-resources/position-descriptions)**, [**Recruitment and Selection Resources**](https://workforcecapability.ndiscommission.gov.au/tools-and-resources/recruitment-and-selection) ma le **[Supervision for Capability](https://workforcecapability.ndiscommission.gov.au/tools-and-resources/supervision-capability)** e faaleleia ai le tulaga i le va o le au faigaluega e latou te faafaigaluegaina ma sini ma autu o le faalapotopotoga. O le faaleleia lea o le tulaga ma le tumau ai o le lagolago latou te ofoina ma faaititia ai le suiina o tagata faigaluega.

### Faamatalaga autu

O le Faavae:

* + E tusia mai lea i manatu o le sui auai o le NDIS.
  + E faaliliua le NDIS Code of Conduct ma le Practice Standards i amio ma agavaa mataituina mo tagata faigaluega i tulaga uma.
  + Faamatala uiga, tomai ma le poto (o agavaa) e mana'omia mai tagata faigaluega uma ma le malosi o le taula'i agai i le faiā ma fesoota'iga faatagata faigaluega ma le sui auai.
  + Faamatala 'foliga vaaia o le lelei' pe a lagolagoina faavae o aiā tatau faatauaina o le NDIS ina ia una'i suiga lelei o le aganuu.
  + E fetaui i tagata faigaluega uma o loo ofoina auaunaga ma lagolago e faatupe e le NDIS i sui auai:
* galuega lagolago i tagata i lea aso-ma-lea-aso (e pei o le lagolago i galuega fai i aso taitasi poo tausiga patino),
* lagolago faapitoa, lagolago i le fausia o agavaa (e pei o lagolago tau soifua maloloina ma togafitiga),
* ta'ita'i ma pule, ma
* auaunaga lagolago faaopoopo (e pei o le tausiga, faamamaina poo tali malo).
  + Fuafua mo soo se tasi o fia iloa, tuusa'o pe auai ma tagata faigaluega a le NDIS.

### Mauaina ma le faaaogaina o le Faavae

O le Faavae e maua i luga o le initaneti o se faila PDF e mafai ona kopiina. [Framework | NDIS Workforce Capability (ndiscommission.gov.au)](https://workforcecapability.ndiscommission.gov.au/framework)

Mo nisi faamatalaga e faatatau i le Faavae poo lona faaaogaina, asiasi i le upega tafa'ilagi**:** <https://workforcecapability.ndiscommission.gov.au/>.

**Faafesota'i:** [workforcecapability@ndiscommission.gov.au](mailto:workforcecapability@ndiscommission.gov.au) poo le 1800 035 554.